CENTRALNA BANKA

BOSNE I HERCEGOVINE

Broj: UV-122-01-1-9/17 LjJ

Sarajevo, 31. siječnja 2017. godine

Na temelju članaka 2. stavak (3) točka c) i 7. stavak (1) točka b) Zakona o Centralnoj banci Bosne i Hercegovine („Službeni glasnik BiH“›, broj 1/97, 29/02, 13/03, 14/03, 9/05, 76/06 i 32/07) i članka 49. stavak (2) Pravilnika Centralne banke Bosne i Hercegovine, broj: UV-104-01-1-116/15 od 28. prosinca 2015. godine, Upravno vijeće Centralne banke Bosne i Hercegovine na 1. sjednici od 31. siječnja 2017. godine, donosi

Odluku o izmjeni Odluke

o utvrđivanju operativnih pravila za žirokliring

Članak 1.

U Odluci o utvrđivanju operativnih pravila za žirokliring („Službeni glasnik BiH“, 31/16), u članku 15. stavak (3), mijenja se i glasi:

„(3) Prikupljanje i namira platnih naloga izvodi se kroz etape u određenim vremenskim razdobljima i to u 9.30, 11.30, 13.30 i 15.30 sati. Centralna banka po potrebi može uvesti prikupljanje i namiru platnih naloga i u drugim vremenskim razdobljima, o čemu će obavijestiti sudionike ŽK-a.“

Članak 2.

Ova pravila ŽK-a stupaju na snagu danom objavljivanja u “Službenom glasniku BiH”, a primjenjivat će se od 1. ožujka 2017. godine.

Članak 3.

Ova pravila ŽK-a objavit će se i u „Službenom glasniku Republike Srpske“, „Službenim novinama Federacije BiH“ i „Službenom glasniku Brčko distrikta BiH”.

 Predsjedatelj

Upravnog vijeća Centralne banke

 Bosne i Hercegovine

 GUVERNER dr. Senad Softić